Яўген Мікалаевіч Кудраўцаў

**Яўген Мікалаевіч Кудраўцаў** (, Пенза — , Санкт-Пецярбург) — расійскі інжынер і архітэктар, дзяржаўны дзеяч Расійскай імперыі, удзельнік руска-турэцкай вайны 1877—1878 гадоў, калужскі віцэ-губернатар, сапраўдны тайны саветнік.

## Біяграфія 
### Дзяцінства і адукацыя 
Кудраўцаў нарадзіўся 7 кастрычніка 1837 года ў Пензе. Яго бацька Мікалай Фёдаравіч Кудраўцаў выходзіў з духоўнага саслоўя, быў кіраўніком Ніжагародскай, затым Саратаўскай  і завяршыў службу ў чыне стацкага саветніка; 10 жніўня 1850 года ўнесены ў 3-ю частку дваранскай радаслоўнай кнігі Разанскай губерні. Яго брат Аляксей Мікалаевіч Кудраўцаў быў дыпламатам, расійскім генеральным консулам у Берліне і Стакгольме, сапраўдным стацкім саветнікам і складаўся ў званні камергера.

Па сканчэнні курса ў Пецярбургскім будаўнічым вучылішчы ў 1857 годзе атрымаў чын калежскага сакратара.

### Прафесійная дзейнасць 
7 жніўня 1857 года прызначаны на службу ў магілёўскую, а 27 кастрычніка 1859 года — у разанскую губернскую будаўнічую і дарожную камісію. У Магілёўскай губерні тэхнічная дзейнасць Я. Кудраўцава абмяжоўвалася нязначнымі працамі па рамонце казённых будынкаў і назіраннем за прыватнымі пабудовамі ў г. Гомелі пасля пажару 1856 года. У Разанскай губерні рабіў больш значныя казённыя рамонтныя працы і назіраў за пабудовай касімаўскага турэмнага замка і складаў праекты казённых і прыватных пабудоў

У тым жа годзе, па запрашэнні губернатара графа М. Мураўёва, Я. Кудраўцаў быў камандзіраваны ў Ковенскую губерню. Тут ён выконваў наступныя абавязкі: сакратара будаўнічага аддзялення губернскага праўлення, саветніка таго ж праўлення, старшыні пажарнага камітэту, дырэктара губернскага турэмнага камітэту, члена і справавода наступных камітэтаў: губернскага царкоўна-будаўнічага, па пабудове праваслаўных цэркваў у паветах, па ўладкаванні памяшканняў для рымска-каталіцкага духавенства, па адшуканні спосабаў да асушэння вуліц і плошчаў у г. Коўне і па ўладкаванні ў ім маставых і тратуараў. Пахаваны на  Аляксандра-Неўскай лаўры.

## Прыватнае жыццё 
Кудраўцаў быў двойчы жанаты: першым шлюбам з Аляксандрай Мікалаеўнай Аблавай, другім — з Марыяй Віктараўнай Ціманавай. Ад гэтых шлюбаў меў дзяцей: Мікалая, Андрэя, Міхаіла, Наталлю і Вольгу. На 1917 год удава сапраўднага тайнага саветніка Марыя Віктараўна Кудраўцава пражывала ў Петраградзе па адрасе: Надзеждзінская, 48.

## Узнагароды 
За сваю службу Кудраўцаў атрымаў наступныя ўзнагароды:

* Ордэн Святога Станіслава 3-й ступені (16 ліпеня 1865 года)
* Ордэн Святога Станіслава 2-й ступені з Імператарскай каронай (4 ліпеня 1869 года)
* Ордэн Святой Ганны 2-й ступені (8 ліпеня 1872 года)
* Знак адрознення Ваеннага ордэна 4-й ступені (№ 48408)
* Знак адрознення Ваеннага ордэна 3-й ступені (№ 4031)
* Знак адрознення Ваеннага ордэна 2-й ступені (№ 205)
* Ордэн Святога Уладзіміра 4-й ступені з мячамі і бантам (18 студзеня 1879 года)
* Ордэн Святога Уладзіміра 3-й ступені (30 красавіка 1882 года)
* Ордэн Святога Станіслава 1-й ступені (30 жніўня 1886 года)
* Ордэн Святой Ганны 1-й ступені (14 мая 1896 года)
*  1-й ступені (10 мая 1900 года)

## Літаратура 
* Столетие Военного министерства. 1802—1902. Том III. Отдел 5. — СПб., 1909. — С. 390—391.
* Петербургский некрополь. Т. 2 (Д—Л). — СПб., 1912. — С. 549.
* Высочайший приказ о чинах гражданских 13 июня 1904 года / Разведчик, 1904. СПб., 1904. — № 715. — С. 712.

## Спасылкі 
* Биография Кудрявцева в книге И. И. Комаровой «Справочнике научных обществ России» 
* Род Кудрявцевых на сайте История, культура и традиции Рязанского края  

Катэгорыя:Архітэктары Расійскай імперыі
Катэгорыя:Інжынеры Расійскай імперыі
Катэгорыя:Інжынеры Расіі
Катэгорыя:Архітэктары Расіі
Катэгорыя:Архітэктары Беларусі
Катэгорыя:Архітэктары Разанскай вобласці
Катэгорыя:Архітэктары Літвы
Катэгорыя:Архітэктары Каўнаса
Катэгорыя:Удзельнікі руска-турэцкай вайны 1877—1878
Катэгорыя:Калужскія віцэ-губернатары
Катэгорыя:Сапраўдныя тайныя саветнікі